《梅花百咏 其五十九 庄严》
明代·李江

等闲纵步出江皋，起敬寒梅格范高。仰望似逢新益友，顾瞻如见旧英豪。

轻轻满水桃花浅，漠漠漫天柳絮毫。直向泰山寻孟子，秋霜点透鬓边髦。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。